recursal/SuperWikiNEXT-32B huggingface dataset:
**தேவன் - யாழ்ப்பாணம்** (செப்டம்பர் 27, 1924 - திசம்பர் 8, 1982) என்ற பெயரில் எழுதி வந்த **இளையப்பா மகாதேவா** ஈழத்து எழுத்தாளரும், பேச்சாளரும், ஆசிரியரும் ஆவார். யாழ்ப்பாணம் இந்துக் கல்லூரியின் ஆசிரியரான இவர் புதினங்கள், நாடகங்கள், சிறுகதைகள், அறிவியல் புதினங்கள், கட்டுரைகள் எனப் பலதும் எழுதி வந்தவர்.

இளமைக் காலமும், பணியும்
-----------------------

தேவன் யாழ்ப்பாணம், நாவலர் வீதியில் வாழ்ந்து வந்தவர். இலண்டன் மெட்ரிக்குலேசன் சோதனையில் சித்தியடைந்த தேவன் தனது 19வது அகவையில் உடுவில் மான்ஸ் பாடசாலையில் ஆசிரியராகப் பணியில் சேர்ந்தார். பின்னர் மகரகமை ஆசிரியப் பயிற்சிக் கலாசாலையில் சேர்ந்து ஆசிரியப் பயிற்சி பெற்று, உரும்பிராய் இந்துக் கல்லூரியில் ஆசிரியராகச் சேர்ந்தார். பயிற்சியை முடித்த பின்னர் யாழ்ப்பாணம் இந்துக் கல்லூரியில் ஆசிரியர் பணியில் சேர்ந்தார். மனைவியின் பெயர் பரமேசுவரி, இசை ஆசிரியையாகப் பணியாற்றியவர். இவர்களுக்கு மூன்று ஆண், இரண்டு பெண் பிள்ளைகள். தேவன் தனது 58வது அகவையில் ஆசிரியப் பணியில் இருந்து ஓய்வு பெற்றார்.

எழுத்துலகில்
------------

தேவன் யாழ்ப்பாணம் 1944 ஆம் ஆண்டு முதல் எழுதி வந்தார். இவர் எழுதிய சிறுகதைகள் ஈழகேசரி, சுதந்திரன், வீரகேசரி, தினகரன், ஈழநாடு, பிரசன்ன விகடன், கலைச்செல்வி முதலான இதழ்களில் வெளிவந்துள்ளன. ஒரு குடும்பத்தின் மூன்று தலைமுறைகளை வைத்து *கேட்டதும், நடந்ததும்* என்ற புதினத்தை எழுதினார். தமிழகத்தின் சுதர்சன் வெளியீட்டாளர்கள் இவரின் *வாடிய மலர்கள்* என்ற புதின நூலை வெளியிட்டார்கள். காந்தியக் கதைகள்" என்ற தொகுதியிலும் (1969) இவரின் சிறுகதைகள் இடம்பெற்றன. யாழ்ப்பாண எழுத்தாளர் சங்கத்தின் உபதலைவராகவும் செயற்பட்டிருக்கின்றார். அக்காலத்தில் ஆனந்த விகடன் இதழின் ஆசிரியராக இருந்த நகைச்சுவை எழுத்தாளர் தேவனிடம் இருந்து வேறுபடுத்துவதற்காக தேவன் - யாழ்ப்பாணம் என்ற பெயரைத் தன் புனைப்பெயராக வைத்துக் கொண்டார். டிரசர் ஐலண்டு என்னும் பிரபல ஆங்கிலப் புதினத்தை "மணிபல்லவம்" என்ற பெயரில் தமிழாக்கம் செய்து வெளியிட்டார். இந்நூல் அக்காலத்தில் உயர்தர வகுப்புப் பாடப் புத்தகமாகப் பயன்படுத்தப்பட்டது.

மொழிபெயர்ப்பாளர்
----------------

ஆங்கிலப் பேச்சாளர்களின் உரைகளை சமகாலத்தில் தமிழில் மொழிபெயர்ப்பதில் வல்லவராக இருந்தார் தேவன். ஜெயபிரகாஷ் நாராயண் யாழ்ப்பாணம் வந்தபோது அவரது பேச்சை தமிழில் மொழிபெயர்த்துப் பாராட்டைப் பெற்றார். பிரதமர் டட்லி சேனநாயக்காவின் யாழ்ப்பாணப் பயணங்களில் அவரின் பேச்சுக்களைத் தமிழில் மொழிபெயர்த்தார்.

எழுதிய நாடகங்கள்
----------------

* தென்னவன் பிரமராயன்
* விதி
* இரு சகோதரர்கள்
* பத்தினியா பாவையா
* வீரபத்தினி\
* நளதமயந்தி

புதினங்கள்
----------

* வாடிய மலர்கள்,
* மணிபல்லவம்,
* கேட்டதும் நடந்ததும் (1956, 1965)
* அவன் சுற்றவாளி (குறும் புதினம், 1968)

சிறுகதைத் தொகுதிகள்
-------------------

* தேவன் – யாழ்ப்பாணம் சிறுகதைகள்

கட்டுரை நூல்கள்
---------------

* வானவெளியில் (அறிவியல் கட்டுரைகள், 1958)

மறைவு
-----

இ. மகாதேவா 1982 திசம்பர் 8 புதன்கிழமை இரவு யாழ்ப்பாணம் பொது மருத்துவமனையில் தனது 58-வது அகவையில் காலமானார்.

மேற்கோள்கள்
-----------

தளத்தில்  
இ. மகாதேவா எழுதிய
 ***நூல்கள்*** உள்ளன.

1. 1 2 3 4 5 6 7 8  "யாழ் இந்துவில் முத்தாகத் திகழ்ந்த மாணவர்கள் *ஹீரோ* தேவன் மாஸ்டர்!". ஈழநாடு. 26-09-1982.. பார்த்த நாள்: 23-03-2017.
2. 1 2 3 4  எழுத்தாளர் மகாதேவா பரணிடப்பட்டது 2016-03-05 at the வந்தவழி இயந்திரம், Ourjaffna
3. 1 2  தேவன் - யாழ்ப்பாணம்! பரணிடப்பட்டது 2016-03-05 at the வந்தவழி இயந்திரம், வ. ந. கிரிதரன், பதிவுகள்
4. ↑  "தேவன் காலமானார்". ஈழநாடு. 09-12-1982.. பார்த்த நாள்: 7-12-2020.
**இ.வி.பி. வேல்ட்** (**EVP World**) என்பது தமிழ்நாட்டின், சென்னை, பூந்தமல்லியில் உள்ள ஒரு பொழுதுபோக்குப் பூங்கா ஆகும். இந்தப் பூங்கா 2012 ஆண்டு 160 ஏக்கர் (65 எக்டேர்) பரப்பளவில் ஏற்படுத்தப்பட்டது.

பொதுத் தகவல்கள்
---------------

இந்தப் பூங்கா சென்னை பெங்களூர் தேசிய நெடுஞ்சாலையில் பூந்தமல்லிக்கும் திருபெரும்புதூருக்கும் இடையில் செம்பரம்பாக்கத்தில் உள்ளது. 

இந்தப் பூங்காவில் உணவக வசதி உள்ளது.

சவாரிகள்
--------

இங்கு உள்ள பல சவாரிகளுக்கு தனியாக கட்டணம் வசூலிப்பதில்லை என்றாலும் சில சவாரிகளுக்கு கட்டணம் செலுத்த வேண்டி இருக்கும். இங்கு மொத்தம் 64 சவாரிகள் உள்ளன. அதில் 16 சவாரிகள் கட்டணம் செலுத்த வேண்டியவையாகும்.

மேலும் காண்க
------------

* குயின்சுலாந்து, சென்னை
* எம்.ஜி.எம். டிஸ்னி ஓல்ட், சென்னை
* வி.ஜி.பி. யூனிவர்சல் கிங்டம், சென்னை
* டேஷ் இன் ஸ்பிளாஸ், தண்ணீர் பூங்கா, சென்னை
* கிஷ்கிந்தா, சென்னை
* பிளாக் தண்டர், கோயமுத்தூர்
* கோவைக் கொண்டாட்டம், கோயமுத்தூர்
* அதிசயம், மதுரை

வெளி இணைப்புகள்
---------------

* அதிகாரப்பூர்வ இணையதளம்

மேற்கோள்கள்
-----------

1. ↑  "EVP World Games List". EVP World. 2016-08-08 அன்று மூலம் பரணிடப்பட்டது. 2016-09-13 அன்று பார்க்கப்பட்டது.
**கே.ரங்கராஜ்** (*K. Rangaraj*) இந்திய திரைப்பட இயக்குனரும் திரைக்கதை எழுத்தாளரும் தயாரிப்பாளரும் ஆவார். இவர் 1980களில் தமிழ்த் திரைப்படங்களில் தீவிரமாக பங்களித்தார்.

தொழில்
------

ரங்கராஜ் கோவில்பட்டியில் உள்ள ஒரு கிராமத்தில் பிறந்தார். சென்னையில் வேலை தேடும் போது, கே. பாலசந்தர் இயக்கிய படங்களால் ஈர்க்கப்பட்டு தமிழ்த் திரையுலகில் சேர முடிவு செய்தார். எம். ஜி. வல்லபன்னுடன் நட்பு ஏற்பட்டு இயக்குனர் பாரதிராஜாவுக்கு அறிமுகமானார். பல்வேறு படங்களில் பாரதிராஜாவுக்கு உதவச் சென்ற ரங்கராஜ் 1983 இல் *நெஞ்சமெல்லாம் நீ* என்ற வெற்றித் திரைப்படத்தின் மூலம் இயக்குனராக அறிமுகமானார். இவர் *உன்னை நான் சந்தித்தேன்* (1984), *உதய கீதம்* (1985) *கீதாஞ்சலி* (1985) மற்றும் *பாடு நிலாவே* (1987) போன்ற வெற்றித் திரைப்படங்களை இயக்கினார். இருப்பினும் *தர்மம் வெல்லும்* (1989) மற்றும் இவர் தயாரித்த *எல்லைச்சாமி* (1992) போன்ற திரைப்படங்கள் அடுத்தடுத்து தோல்விகளை 
சந்தித்ததால் இவருக்கு நிதி நெருக்கடி ஏற்பட்டது. இதன் காரணமாக இவர் திரைப்படங்களை இயக்குவதை முழுவதுமாக விட்டுவிட்டு சில காலத்திற்கு தொலைக்காட்சித் தொடர்களை இயக்கினார்.

திரைப்படவியல்
-------------

### திரைப்படங்கள்

1. நெஞ்சமெல்லாம் நீயே (1983)
2. பொண்ணு பிடிச்சிருக்கு (1984)
3. நிலவு சுடுவதில்லை (1984)
4. உன்னை நான் சந்தித்தேன் (1984)
5. உதயகீதம் (1985)
6. கீதாஞ்சலி (1985)
7. அமுதகானம் (1985)
8. உயிரே உனக்காக (1986)
9. மனிதனின் மறுபக்கம் (1986)
10. உனக்காகவே வாழ்கிறேன் (1986)
11. சத்ய ஜோதி (1986; கன்னடம்)
12. பாடு நிலாவே (1987)
13. நினைவே ஒரு சங்கீதம் (1987)
14. கிராமத்து மின்னல் (1987)
15. தர்மம் வெல்லும் (1989)
16. சிவரஞ்சனி (1991)
17. எல்லைச்சாமி (1992)

### தொலைக்காட்சி

1. குடும்பம் (சன் தொலைக்காட்சி)
2. ஆர்த்தி (ராஜ் தொலைக்காட்சி)
3. பந்தம் (சன் தொலைக்காட்சி)
4. மகாலட்சுமி (சன் தொலைக்காட்சி)

மேற்கோள்கள்
-----------

1. ↑  Hindu Tamil Thisai (24 April 2018). "Ilayaraja is the reason for Everything! - 'Udhayageetham' Director Rangaraj Interview". YouTube. 3 April 2019 அன்று பார்க்கப்பட்டது.
**கே. ரமணி** (16 சூலை 1916, இடப்பல், பாலக்காடு மாவட்டம் - 30 மே 2006, கோயம்புத்தூர் ) என்பவர் ஒரு இந்திய அரசியல்வாதி ஆவார். இவர் 1969 ஆம் ஆண்டு இந்திய மக்களவைக்கு தேர்ந்தெடுக்கபட்டார். மேலும் இவர் நான்குமுறை தமிழக சட்டமன்றத்துக்குத் தேர்ந்தெடுக்கப்பட்டார். இவர், இந்திய தொழிற்சங்கங்க மையத்தின் தமிழக மாநிலக் குழுத் தலைவராக இருந்தார். 

இவர் கேரளத்தில் பிறந்த இவரது குடும்பம் ரமணிக்கு 14 வயது இருக்கும்போது கோவைக்கு இடம்பெயர்ந்தது. இளம் வயதில், ரமணி ஒரு உணவகத்தில் வேலை செய்தார். ரமணி அரசியல் உணர்வுபெற்று, காங்கிரஸ் சோசலிஸ்ட் கட்சியில் சேர்ந்தார். 1939 ஆம் ஆண்டில் இவர் பல தொண்டர்களுடன் அக்கட்சியிலிருந்து இந்தியப் பொதுவுடைமைக் கட்சியில் இணைந்தார். மேலும் இவர் தொழிற்சங்கப் பணிகளில் தீவிரமாக ஈடுபட்டார். இக்காலக்கட்டதில் இவர் இரண்டு முறை கைது செய்யப்பட்டு சிறையில் அடைக்கப்பட்டார். 

1948 இல் பொதுவுடைமைக் கட்சி தடை செய்யப்பட்டபோது, ரமணி தலைமறைவு ஆனார். இரண்டு ஆண்டு தலைமறைவு வாழ்க்கைக்குப் பிறகு, இவர் காவல் துறையினரிடம் பிடிபட்டார். இவருக்கு இரண்டு ஆண்டுகள் சிறைத்தண்டனை விதிக்கப்பட்டது. 1951 இல் பொதுவுடமைக் கட்சி சட்டப்பூர்வமான கட்சியாக ஆனபோது, ரமணி சிறையில் இருந்து விடுவிக்கப்பட்டார். 

1959 இல் பொதுஉடமைக் கட்சியின் தேசியக் குழுவுக்கு ரமணி தேர்ந்தெடுக்கப்பட்டார். 1964 கட்சியில் பிளவுற்றபோது இந்திய மாக்சிய பொதுவுடமைக் கட்சியுடன் இணைந்த 32 தேசியக் குழு உறுப்பினர்களில் ரமணியும் ஒருவர். கட்சி துவக்கபட்ட உடனேயே, இவர் மீண்டும் கைது செய்யப்பட்டார். 16 மாத சிறைவாசத்துக்குப் பிறகு விடுவிக்கப்பட்டார். 

1967 ஆம் ஆண்டில், கோயம்புத்தூர் தொகுதியில் இருந்து மக்களவைக்கு (நாடாளுமன்றத்தின் கீழவை) தேர்ந்தெடுக்கப்பட்டார். அத் தேர்தலில் ரமணி 240.856 வாக்குகள் (57.93%) பெற்று காங்கிரஸ் வேட்பாளரான தொழிலதிபர நா. மகாலிங்கத்தைத் தோற்கடித்தார். 

நெருக்கடி நிலை 1975-1977 காலத்தில், ரமணி மீண்டும் சிறையில் அடைக்கப்பட்டார். 

ரமணி 1977–1991 காலகட்டத்தில் தமிழ்நாடு சட்டசமன்றத்துக்கு கோவையில் கிழக்கு தொகுதியில் இருந்து தேர்ந்தெடுக்கபட்டார்.  பிப்ரவரி 1, 1989 அன்று, இவர் சட்டமன்றத்தின் தற்காலிக சபாநாயகராக நியமிக்கப்பட்டார்.

மேற்கோள்கள்
-----------

 

1. 1 2 3 4 5 6  "Comrade K Ramani: Sacrifice Personified". *People's Democracy* (இந்தியப் பொதுவுடமைக் கட்சி (மார்க்சிஸ்ட்)). 11 July 2006. Archived from the original on 10 ஏப்ரல் 2009. .
2. ↑  இந்தியத் தேர்தல் ஆணையம்:
*Statistical Report on the General Elections, 1967, to the Fourth Lok Sabha பரணிடப்பட்டது 4 மார்ச் 2009 at the வந்தவழி இயந்திரம்*
3. ↑  K.V. Prasad (21 February 2004). "CPI, BJP set for another clash". *தி இந்து*. Archived from the original on 21 நவம்பர் 2004. .
4. ↑  இந்தியத் தேர்தல் ஆணையம்: *Partywise Comparison Since 1977, 106 – Coimbatore East Assembly Constituency பரணிடப்பட்டது 29 திசம்பர் 2004 at the வந்தவழி இயந்திரம்*
5. ↑  "CPI(M) veteran leader Ramani passes away". *தி இந்து*. 31 May 2006. Archived from the original on 5 டிசம்பர் 2007. .
**ஹாடி ராணி** என்பவர் ராஜஸ்தானைச் சேர்ந்த பெண் ஆவார்.  ஹடா சௌஹான் ராஜ்புத்தின் மகளான அவர், மேவாரில் உள்ள சலும்பரைச் சேர்ந்த சுண்டாவத் தலைவரான ரத்தன் சிங்கை மணந்தார், அவர் தனது கணவரை போருக்குச் செல்லத் தூண்டுவதற்காக  தன்னையே  தியாகம் செய்தார். 

புராண கதைகளின் படி, மேவாரின் முதலாம் ராஜ் சிங் (1653-1680) அரசாட்சியின் போது அஜ்மீர் சுபாவின் முகலாய ஆளுநருக்கு எதிரான கிளர்ச்சியில் சேர ரத்தன் சிங்கை அவரது தளபதி அழைத்தபோது தான் சில நாட்களுக்கு முன்பு திருமணம் செய்து கொண்டதாகவும் மேலும்  தனது மனைவி ஹாடி ராணியிடம் போர்க்களத்திற்கு  செல்லும் முன் அவள் நினைவாக சில நினைவுப் பரிசுகளைக் கேட்டு பின்னர் வருமாறு சொல்லியுள்ளார். மேவாருக்கான தன் கடமையைச் செய்வதற்கு தனது கணவருக்கு தானே தடையாக இருக்கிறோம் என்று எண்ணிய ஹாடி ராணி தனது தலையை தானே வெட்டி ஒரு தட்டில் வைக்கச்சொல்லி  ஒரு வேலைக்காரனிடம் அதை ஒரு துணியால் மூடி தன் கணவரிடம் கொடுக்க சொன்னாள். நினைவு பரிசாக அவள் தலையே இருப்பதைக் கண்டு பெரும் அதிர்ச்சிக்கும், இழப்பிற்கும் ஆளான போதிலும் அவள் மீது பெருமிதம் கொண்ட ரத்தன் சிங் தனது கழுத்தில் நினைவுச் சின்னமாக அவளது தலைமுடியால் கட்டிக்கொண்டார். அவர்களின் கிளர்ச்சி முடிவுக்கு வந்ததும், மனைவி இல்லாமல் வாழும் ஆசையை இழந்து மண்டியிட்டு தனது கழுத்தை அறுத்துக் கொண்டார்..

மரபு
----

இன்றும், ராஜஸ்தானில் உள்ள மக்கள் அவளை வணங்குகிறார்கள் மற்றும் நாட்டுப்புற பாடகர்கள் அவரது வீரம்,  தைரியம் பற்றி பல்வேறு பாடல்கள் மூலமாக மக்களுக்கு அவளது கதையைச் சொல்லி வருகிறார்கள். அவர் ராஜஸ்தானில் சொல்லப்படும் பல்வேறு போரைப்பற்றிய கதைகள், கவிதைகள் மற்றும் பாடல்களுக்கு மிகுந்த உத்வேகம் அளித்தவர் ஆவார். மேலும்  அவரது கதை ராஜஸ்தானின் பள்ளி பாடத்திட்டத்தின் ஒரு பகுதியாக மாணவர்களுக்கு சொல்லி கொடுக்கப்படுகிறது. இந்தியாவின் ராஜஸ்தான் மாநிலத்தின் டோங்க் மாவட்டத்தில் உள்ள தோடரைசிங் நகரில் அமைந்துள்ள ஒரு படிக்கட்டுக் கிணறு அவரது பெயரிலேயே '''ஹாடி ராணியின் படிக்கிணறு''' என்று அழைக்கப்படுகிறது. இது கிபி 17 ஆம் நூற்றாண்டில் கட்டப்பட்டதாக நம்பப்படுகிறது.  ராஜஸ்தான் காவல்துறை 'ஹாடி ராணி மகிளா படையணி' என்ற பெயரில் ஒரு பெண்கள் படையணியையும் உருவாக்கியுள்ளது

மேற்கோள்கள்
-----------

1. ↑  Gold, Ann Grodzins (1994). "Gender, Violence and Power". in Kumar, Nita. *Women as Subjects: South Asian Histories*. University of Virginia Press. பக். 35. பன்னாட்டுத் தரப்புத்தக எண்:978-0-81391-522-7. .
2. ↑  Saccidānandan (2001). *Indian Poetry: Modernism and After : a Seminar*. Sahitya Akademi. பக். 118. பன்னாட்டுத் தரப்புத்தக எண்:978-81-260-1092-9.
3. ↑  "Hadi Rani ki Baori". Pink City. 3 August 2016.
4. ↑  "The Rajput Kshatrani story of Rajasthan". Patrika. 7 September 2017.
**தோபி இராம் சந்தர் (Dhobi Ram Chander)** 1947 ஆம் ஆண்டு நடைபெற்ற இந்தியா-பாக்கித்தான் போரின் போது மகாவீர் சக்ரா விருது பெற்ற ஒரு குடிமகன் ஆவார். மகாவீர் சக்ரா விருது பெற்ற இராணுவப் படைவீரர் அல்லாத இரண்டு குடிமக்களில் இவரும் ஒருவர் ஆவார்.

வாழ்க்கைக் குறிப்பு
-------------------

இராம் சந்தர் 1921 ஆம் ஆண்டு பஞ்சாபின் சலந்தரில் உள்ள கோட் கிசன் சந்து பகுதியில் பாகிர் சந்துக்கு மகனாகப் பிறந்தார்.

இராணுவ வாழ்க்கை
---------------

1947 ஆம் ஆண்டு மே மாதத்தில் இந்திய இராணுவத்தின் மெட்ராசு பொறியியலாளர் குழுமத்தின் 14 ஆம் படைப்பிரிவின் பொறியியல் பிரிவில் சந்தர் சேர்ந்தார். இந்திய இராணுவத்தில் ஒரு குடிமகனாகவும், தொழிலில் ஒரு சலவை செய்பவராகவும் இருந்தார்.

1947 ஆம் ஆண்டு டிசம்பர் மாதம் 18 ஆம் தேதியன்று ஆயுதப்படை அதிகாரி எஃப்.டி.டபிள்யூ பாலோனின் தலைமையில் சம்முவுக்குச் செல்லும் பாதுகாவல் குழுவின் ஒரு பகுதியாக சந்தர் இருந்தார். பாதுகாவல் குழு பாம்ப்லாவை அடைந்தபோது, எதிரியால் ஒரு பாலத்தின் மேல் தளம் அகற்றப்பட்டு சாலைத் தடை உருவாக்கப்பட்டிருந்தது. பாலம் தொடர்ச்சியான தீயில் இருந்தபோது, பாதுகாவல் தளபதிக்கு தளத்தை மாற்ற சந்தர் உதவினார். அதிகாரி பாலோன் காயமடைந்தபோது, சந்தர் அதிகாரியின் துப்பாக்கியை எடுத்து எதிரிகளை முன்னேற விடாமல் வைத்திருக்க உதவினார். மேலும் எதிரிகளை சுட்டுவீழ்த்தி ஐந்து முதல் ஆறு பேர் வரை உயிரிழப்புகளையும் ஏற்படுத்தினார். படையிலிருந்து தனியாகப் பிரிந்த நிலையில் காயம்பட்டு இரத்தம் இழந்துகொண்டிருந்த இவருடைய அதிகாரி பாலோனுக்கு 13 கிலோமீட்டர் தொலைவிலுள்ள படைப்பகுதிக்கு வர உதவினார்

இறப்பு
------

இராம் சந்தர் 1998 ஆம் ஆண்டு இறந்தார்

மேற்கோள்கள்
-----------

1. 1 2 3 4  Chakravorty, B. (1995) (in en). *Stories of Heroism: PVC & MVC Winners*. Allied Publishers. பன்னாட்டுத் தரப்புத்தக எண்:9788170235163. .
2. ↑  "Ram Chander | Gallantry Awards". *gallantryawards.gov.in*. 2017-12-14 அன்று பார்க்கப்பட்டது.
3. ↑  Vijay Mohan (7 March 2016). "Decorated washerman waited for promised land till his last breath". *The Tribune*. . Vijay Mohan (7 March 2016). "Decorated washerman waited for promised land till his last breath". *The Tribune*.
கட்டிடம் in சின்ட்ரா, போர்த்துகல்வார்ப்புரு:SHORTDESC:கட்டிடம் in சின்ட்ரா, போர்த்துகல்
**பெனா தேசிய அரண்மனை** (*Pena National Palace*; போர்த்துக்கேய மொழி: *Palácio Nacional da Pena*) என்பது போர்த்துகலின் சின்ட்ராவில் அமைந்துள்ள புனைவிய அரண்மனை ஆகும். சின்ட்ரா நகரிலுள்ள மலையின் மேல் அமைந்துள்ள, இதனை தெளிவான நாட்களில் லிஸ்பனிலிருந்து பார்க்கலாம். இது தேசிய சின்னமும் 19 ஆம் நூற்றாண்டு புனைவிய வெளிப்பாடாகவும் உள்ளது. இந்த அரண்மனை உலகப் பாரம்பரியக் களமாகவும் போர்த்துக்கல்லின் ஏழு அதிசயங்களில் ஒன்றாகவும் காணப்படுகிறது. போர்த்துக்கல் அதிபரினால் அந்நாட்டு வைபவங்களுக்கும் ஏனைய அரசாங்க அலுவல்களுக்கும் பயன்படுத்தப்படுகிறது.

பார்வையாளர்களுக்காகவும் திறந்துள்ள இதன் பார்வையாளர்கள் 2013 இல் 755,735 ஆகக் காணப்பட்டு, அவ் ஆண்டில் அதிகம் பார்வையாளர்களின் வருகையைப் பெற்ற போர்த்துக்கல் நினைவுச் சின்னமாக விளங்குகிறது.

இவற்றையும் பார்க்க
------------------

* போர்த்துகல் வரலாறு

உசாத்துணை
---------

1. ↑  "Visitantes dos museus e palácios crescem 10%, mas Museu de Arte Antiga lidera perdas". Unknown parameter `|título=` ignored (`|title=` suggested) (உதவி)
[*தொடர்பிழந்த இணைப்பு*]

வெளி இணைப்புகள்
---------------

விக்கிமீடியா பொதுவகத்தில்,  
 ***Palácio Nacional da Pena***   
என்பதின் ஊடகங்கள் உள்ளன. 

* Sintra Parks
* Info about the Pena Palace on the Sintra Town Hall website பரணிடப்பட்டது 2008-03-12 at the வந்தவழி இயந்திரம் (Portuguese)
**பெத்ரோ அமெரிக்கோ டெ பிகெரேத்தோ இ மெலோ** (*Pedro Américo de Figueiredo e Melo*, 29 ஏப்ரல் 1843 – 7 அக்டோபர் 1905) பிரேசிலின் மிக முக்கியமான ஓவியக் கலை கல்வியாளர்களில் ஒருவராவார். இவர் எழுத்தாளராகவும் ஆசிரியராகவும் இருந்தார்.

வாழ்க்கை வரலாறு
---------------

*காதல், கல்வி தேவதைகள் சூழ இரவு*
இம்பீரியல் நுண்கலைக் கழகத்தில் (*அகாடெமியா இம்பீரியல் டெ பெலாசு ஆர்டெசு*) உதவித்தொகை கிடைத்ததால் 1854இல் இரியோ டி செனீரோவிற்கு இடம் பெயர்ந்தார். பின்னர் மேலும் கற்பதற்காக ஐரோப்பாவில் பாரிசின் இக்கோல் டெஸ் பியூக்ஸ் ஆர்ட்சில் சேர்ந்தார். அங்கு ஜீன் ஆகஸ்டே டொமினிக் இன்கிரெஸ், இப்போலைட் பிளான்டிரின், கார்ல்-ஓரேசு வெர்னெட் போன்றோரின் மாணாக்கராக இருந்தார். பல பாராட்டுக்களுக்கிடையே தனது முனைவர் பட்டத்தை 1868இல் பிரெசெல்சு பல்கலைக்கழக்கத்தில் பெற்றார்.

பிரேசிலுக்குத் திரும்பிய பிறகு, பிரேசிலின் மிகவும் அறியப்பட்ட கலைப்படைப்பை படைத்தார்; போர்த்துக்கல்லிடமிருந்து பிரேசில் விடுதலை பெற்றதை இளவரசர் பெட்ரோ அறிவித்த தருணத்தை சித்தரிக்கும் *விடுதலை அல்லது வீரமரணம்* என்ற ஓவியத்தை வரைந்தார். இந்த ஓவியமே பல்லாண்டுகளாக பிரேசிலின் துவக்கப்பள்ளி வரலாற்றுப் பாடநூல்களில் இடம் பெற்று வந்துள்ளது.

இத்தாலியின் புளோரன்சு|புளோரன்சில் வாழ்ந்த வண்ணம் இரியோ டி செனீரோவிற்கு அடிக்கடி பயணித்த பெத்ரோ ஆசிரியராகவும் கலை வரலாற்றியலாளராகவும் பணி புரிந்தார். 
1889இல் பிரேசிலியக் குடியரசு அறிவிக்கப்பட்ட பின்னர் தேசிய சட்டமன்றத்திற்கு தேர்ந்தெடுக்கப்பட்டார்.

காட்சிக்கூடம்
-------------

* பெத்ரோ அமெரிக்கோவின் படைப்புகள்
* சிங்கம்சிங்கம்
* யூடித்தும் ஓலோபெர்னெசும்யூடித்தும் ஓலோபெர்னெசும்
* ஹாம்லெட்டின் காட்சிஹாம்லெட்டின் காட்சி
* பெத்ரோ அமெரிக்கோ ஜோன் ஆஃப் ஆர்க்பெத்ரோ அமெரிக்கோ ஜோன் ஆஃப் ஆர்க்
* அரசர் டேவிடும் அபிசாகும்அரசர் டேவிடும் அபிசாகும்
* விடுதலை அல்லது வீர மரணம்! *விடுதலை அல்லது வீர மரணம்!*
* பொது சட்டமன்றத்தின் துவக்கத்தின்போது பேரரசரின் பேச்சு (பிரேசிலின் இரண்டாம் பெட்ரோ)பொது சட்டமன்றத்தின் துவக்கத்தின்போது பேரரசரின் பேச்சு (பிரேசிலின் இரண்டாம் பெட்ரோ)

மேற்சான்றுகள்
-------------

விக்கிமீடியா பொதுவகத்தில்,  
 ***பெத்ரோ அமெரிக்கோ***   
என்பதின் ஊடகங்கள் உள்ளன. 

* *Pedro Américo*. Encyclopaedia Itaú Cultural.
**புதிய வானம்**  இந்தியாவின் வடகிழக்கு மாநிலமான அருணாசலப்பிரதேசத்தை மையப்படுத்தி எழுத்தாளர் வாஸந்தி எழுதியுள்ள புதினமாகும்.

நூலின் உள்ளடக்கம்
-----------------

அருணாசலப் பிரதேச எல்லைக்குள் நுழையும் கதைநாயகிகள் பூர்ணிமா, மீரா இவர்கள் சந்திக்கும் பரபரப்பான சூழலில் இருந்து கதை ஆரம்பிக்கிறது.

கதையின் நாயகன் தன்ரூபலாமா (ரூபா) இவர்களுக்கு உதவும் சூழ்நிலைகளையும், அவனது குடும்பம், அவனது சமுதாயச் சூழல் ஆகியவற்றையும் சித்திரித்துள்ளார் ஆசிரியர். செயற்கையான புதுடில்லி வாழ்க்கையிலிருந்து புதிய சூழலில் புதிய காற்றைச் சுவாசிக்கச் செல்லும் இரு தோழிகளுக்கும் அடுத்தடுத்து ஏற்படும் குடும்பச் சிக்கல்கள், அவற்றை சமாளிக்கும் விதம் கதைக்கு வலுவாக உள்ளது.

கதையின் நாயகியரில் ஒருத்தியான பூர்ணிமா டில்லி வாசத்தை மறந்து தரைமட்டத்திலிருந்து ஒன்பதாயிரம் அடி உயரத்தில் உள்ள அருணாசலப் பிரதேச பொம்டில்லா கிராமத்தின்பால் ஈர்க்கப்படுவதை சொல்லும் விதத்தில், கதையின் அடிநாதமாக, அருணாச்சலப்பிரதேசம் போன்ற பழங்குடியின சமுதாயத்தினர் வாழும் இடங்களுக்கு அனுப்பப்படும் அலுவலர்களையும், காவற்துறையினரையும், இராணுவ வீரர்களையும் மிகக் கவனமாக பொறுக்கியெடுத்து அனுப்ப வேண்டிய அவசியத்தையும், அடிப்படை மனிதாபமான உணர்வு நசிந்து போனால் வேறு முயற்சிகள் பலனளிக்காது என்ற கருத்தையும் உணர்த்துகிறார்.

நாகரீக மனிதர்கள் என்று வெளி உலகில் பெயர் வாங்கும் ஒரு சில மனிதர்களின் போலி நாகரீகத்தையும், அவர்களது அநாகரீகத்தால் பாதிக்கப்படும் பழங்குடி மக்கள் ஆயுதம் தூக்க வேண்டிய சூழ்நிலைக்கு தள்ளப்படுவதையும் சுட்டிக்காட்டுகிறார். இப் புதினத்தின் வாயிலாக யார் உண்மையிலேயே நாகரீகமான மக்கள் என்ற கேள்வியினை எழுப்புகிறார் ஆசிரியர்.

மேற்கோள்கள்
-----------

1. ↑  புதிய வானம் - கவிதா பப்ளிகேஷன்’ ISBN 978-81-8345-089-8
அண்ணா பல்கலைக்கழகத்தில் பொறியியல் சேர்க்கைக்கு **ஒற்றைச் சாளர சேர்க்கை முறைமை** (Single Window Admissions System) பயன்படுத்தப்படுகிறது.   இது அண்ணா பல்கலைக்கழகக் கலந்தாய்வு என்று பரவலாக அறியப்படுகிறது. 12 ஆம் வகுப்பு முடிக்கும் மாணவர்கள் இந்தியாவில் தமிழ்நாட்டில் உள்ள பொறியியல் கல்லூரிகளுக்கு விண்ணப்பித்து சேர்க்கை பெறுவதற்கான செயல்முறையின் ஒரு பகுதியாகும்.

இந்த முறையின் சிறப்பம்சம் மாணவர்களுக்கு தரவரிசை தயாரிக்கப்படுகிறது. ஒரு மாணவர் கலந்தாய்வில் கலந்து கொள்ளும்பட்சத்தில் அவருக்கு ஒரு கல்லூரியில் பாடப் பிரிவினை ஒதுக்கீடு செய்யாமல் தரவரிசையில் உள்ள அடுத்தவருக்கு பாடப் பிரிவினை ஒதுக்கீடு செய்ய இயலாது. எனவே அனைத்து மாணவர்களும் தரவரிசை அடிப்படையில் சேர்க்கப்படுவதை உறுதி செய்கிறது.

செயல்முறை
---------

மொத்தம் 200 மதிப்பெண்களுக்கு மாணவர்கள் தரப்படுத்தப்படுகிறார்கள். இந்த மதிப்பெண், பன்னிரண்டாம் வகுப்புத் தேர்வுகளில், கணிதம் (100), இயற்பியல் (50), வேதியியல் (50) மதிப்பெண்களின் சராசரிக் கலவையாகும். ஒரு மாணவரின் மதிப்பெண் அவர்களின் தர வரிசையினைத் தீர்மானிக்கிறது. அண்ணா பல்கலைக்கழகத்தின் கல்வி இயக்குநரகத்தால், மாணவர்களின் தரவரிசைக்கு ஏற்ப பொறியியல் சேர்க்கைக்கு மாணவர்கள் அழைக்கப்படுகிறார்கள். ஒவ்வொரு ஆண்டும் சூன் மற்றும் சூலை மாதங்களில் கலந்தாய்வு நடைபெறும். மாணவர்கள் தாங்கள் சேர விரும்பும் கல்லூரியைத் தேர்ந்தெடுப்பதற்கான இந்த கலந்தாய்வில் பங்கேற்க அழைப்பு விடுக்கப்படுகிறது.

சான்றுகள்
---------

1. ↑  "Tamil Nadu Engineering Admission: Case for single-window". *Inmathi* (ஆங்கிலம்). 2022-05-24. 2022-06-14 அன்று பார்க்கப்பட்டது.
2. ↑  "TN govt defends single-window system for engineering admissions". *Hindustan Times* (ஆங்கிலம்). 2017-07-20. 2022-06-14 அன்று பார்க்கப்பட்டது.
**ஒறையூர் செய்யாலீச்வரர் கோயில்** தமிழ்நாட்டில் கடலூர் மாவட்டம், ஒறையூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செய்யாலீஸ்வரர், செல்வாம்பிகை சன்னதிகளும், சுப்பிரமணியர், விநாயகர், நவகிரகம், சண்டிகேசுவரர், தட்சிணாமூர்த்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி விசாகம் 10 நாளும் முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஒற்றைக்கோளமும் பூங்காவும் - ஆகத்து 2010
**ஒற்றைக்கோளம்** (*Unisphere*) புவியின் சார்பீடாக எஃகினால் கட்டமைக்கப்பட்ட 140 அடி உயர, கோளமாகும். நியூயார்க் நகரத்தின் குயின்சு பரோவில் பிளஷிங் மெடோசு–கோரோனா பூங்காவில் அமைந்துள்ள இந்தக் கட்டமைப்பு இந்த பரோவிற்கான அடையாளமாக விளங்குகிறது.

விண்வெளி யுகத்தை கொண்டாடும் விதமாக அமைக்கப்பட்ட ஒற்றைக்கோளம் 1964-65 நியூயார்க் உலகக் கண்காட்சியின் தோற்றவுருவாக திட்டமிடப்பட்டது. இந்தக் கண்காட்சியின் கருத்துரு "புரிதல் மூலம் அமைதி" என்பதற்கேற்ப ஒற்றைக்கோளம் உலக கூட்டுச்சார்பை வலியுறுத்துகிறது. இதனை *கில்மோர் டி. கிளார்க்* என்பவர் வடிவமைத்துள்ளார்.

மேற்சான்றுகள்
-------------

1. ↑  "Unisphere: Built by US Steel as the symbol of the 1964-5 New York World's Fair" பரணிடப்பட்டது 2015-09-24 at the வந்தவழி இயந்திரம், *Place Matters*, 5 February 2010

பிற வலைத்தளங்கள்
----------------

* Story of the Unisphere at the World's Fair at the 1964/1965 New York World's Fair website
* Unisphere pictures
* Internet Archive: The Unisphere: Biggest World on Earth (1964), film about the creation of the Unisphere
**ஒற்றெண்** (repdigit) என்பது ஒரே எண்ணே எல்லா இலக்கங்களிலும் இருக்கும் ஓர் எண். எடுத்துக்காடாக, 222 (இருநூற்றி இருபத்தி இரண்டு) என்பது ஒர் ஒற்றெண். எல்லா ஒற்றெண்களும் இயல் எண்களாகும். இதே போல, 77, 3333, 444444, 1111 ஆகிய எண்களும் ஒற்றெண்கள். இவ்வகையான எண்கள் சில சிக்கல், விளையாட்டுக் கணிதங்களில் குறிப்பாகப் பயன்படுகின்றது. எல்லா ஒற்றெண்களும் இடவலமாக எண்ணை மாற்றி எழுதினாலும் தலைமாறா எண்களாகும் (palindromic number). ஒற்றெண்ணின் இலக்கங்கங்கள் யாவும் முதல் எண்ணாகிய ஒன்றாக ("1") இருந்தால், அதனை *ஒன்று ஒற்றெண்* எனப்படும். ஆறு இலக்கங்கள், ஒன்பது (9) என்னும் எண்ணாக வரும் ஒற்றெண் 999999 ஐ பெயின்மன் (ஃவெயின்மன்) புள்ளி (Feynman point) என்பர், ஏனெனில் பை (π) எண்ணில் பதின்மப் புள்ளிக்குப் பிறகு 762 ஆவது எண்ணில் தொடங்கி ஆறு 9 கள் தொடர்ந்தாற் போல வருவதை குறிப்பிட்டு ஒரு செய்தியை இயற்பியல் நோபல் பரிசு பெற்ற ரிச்சர்டு பெயின்மன் ஒரு முறை குறிப்பிட்டார். கிறிஸ்தவ மதத்தில் உலக இறுதி வரலாறு (Eschatology) என்னும் கருத்தில் மூன்று முறை ஆறு என்னும் எண் வரும் ஓர் ஒற்றெண்ணாகிய 666 என்பதை "கொடுவிலங்கு எண்" (number of the beast) என்பர்.

ஓர் ஒற்றெண்ணை {\displaystyle B} என்னும் ஓர் எண்ணடி முறையில் (எ.கா B = 10 என்பது பதின்ம முறை; B = 2 என்பது ஈரெண் முறை)கீழ்க்காணுமாறு வடித்துக் காட்டலாம்.
{\displaystyle x{\frac {B^{y}-1}{B-1}}}, இதில் {\displaystyle 0<x<B} என்பது ஒவ்வொரு இலக்கத்திலும் இருக்கும் எண் (மீண்டும் மீண்டும் வரும் எண்), மற்றும் {\displaystyle y} என்பது எத்தனை இலக்கங்களில் ஒற்றாக வரும் எண் என்பது (*எத்தனை முறை* ஒற்றாக (மீண்டும் மீண்டும் ஒரே எண்ணாக) வரும் என்பது). எடுத்துக்காட்டாக பதின்ம (10) எண்ணடி முறையில், ஒற்றெண் 777 என்பதை    {\displaystyle 7{\frac {10^{3}-1}{10-1}}} என எழுதிக்காட்டலாம்..

இவற்றையும் பார்க்கவும்
----------------------

* பெயின்மன் புள்ளி
* இழ்சினாப்சு எண்(schnapps number)

குறிப்புகளும் மேற்கோள்களும்
---------------------------

* Weisstein, Eric W. "Repdigit", *MathWorld*.
**ஒற்றையா இரட்டையா** (வழக்கு: **ஒத்தையா ரெட்டையா**, **ஒத்தையா ரட்டையா**) என்பது ஓர் ஊழ்த்திற விளையாட்டு.

விவரம்
------

இதனை இருவர் ஆடுவர். ஒவ்வொருவருக்கும் 100 புளியங்கொட்டைகள். அவற்றை முத்து என்பர்.   

ஒருவர் தன் கையில் தன்னிடமுள்ள புளியங்கொட்டைகளை அள்ளிக் கையில் மூடிக்கொண்டு கையில் உள்ளது ஒற்றையா, இரட்டையா என்று கேட்பார். எதிரில் உள்ளவர் சரியாகச் சொல்லிவிட்டால் அத்தனையும் சொன்னவருக்கு. தப்பாகச் சொன்னால் கையில் உள்ள அத்தனை எண்ணிக்கை உள்ள கொட்டைகளைச் சொன்னவர் காட்டியவருக்குத் தரவேண்டும். 

வெறுங்கை காட்டுதலைப் பரட்டை என்பர். இதற்கு ‘பரட்டைக்குப் பத்து முத்து’ என்று பரிமாற்றம் நிகழும். யாராவது ஒருவர் ஒன்றுமில்லாதவர் ஆகும்வரை ஆட்டம் தொடரும்.

மேலும் காண்க
------------

* தமிழர் விளையாட்டுகள் (அண்மைய காலம்)

கருவிநூல்
---------

1. பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
2. கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல், 627 716, 1982

* எண்ணிக்கொள் எனல்.எண்ணிக்கொள் எனல்.
* ஒற்றையா இரட்டையா பறட்டையாஒற்றையா இரட்டையா பறட்டையா
* ஒற்றைஒற்றை
* இரட்டைஇரட்டை
* பறட்டைபறட்டை
***குப்பி***  (கன்னடம்: ಸೈನೈಡ್), எனபது ஒரு 2007 ஆண்டைய தமிழ்த் திரைப்படமாகும். இதனை எழுதி இயக்கியவர் ஏ.எம். ஆர். ரமேஷ் ஆவார். இத்திரைப்படத்தை சயனைட் என்ற பெயரில் இவர் 2006 ஆண்டு கன்டத்தில் இயக்கினார். இப்படத்தின் கதை பெங்களூரைச் சுற்றி 1 ஆகத்து முதல் 20 ஆகத்து 1991 வரையிலான காலகட்டத்தில் இந்தியாவின் முன்னாள் பிரதமர்ராஜீவ் காந்தி கொல்லப்பட்ட பிறகு நடக்கும் சம்பவங்களை சித்தரித்து எடுக்கப்பட்டது ஆகும். இக்கதை கொலையாளிகள் பெங்களூருக்கு வருவதிலிருந்து துவங்குகிறது, பெங்களூரில் ரங்கநாத்தின் உதவியுடன் அடைக்கலமாதல் வீட்டை வாடகைக்கு பிடித்து தங்குதல் போலீசார் சுற்றி வளைத்தல் இறுதியில் தற்கொலை செய்து கொள்ளல் என கதை முடிகிறது. இப்படத்தில் ரவி காலே சிவராசனாக நடித்துள்ளார், மேலும். மாளவிகா அவினாஷ், தாரா, ரங்கயனா ரகு ஆகியோர் முதன்மை கதாப்பாத்திரங்களிலும், துணைப் பாத்திரங்களில் அவினாஷ், நாசர் சுரேஷ் அபிகார் போன்றோர் நடித்துள்ளனர்.

7 ஜூலை 2006 அன்று கன்னடத்தில் வெளியிடப்பட்ட இந்தப் படம் பரவலான பாராட்டையும் பெற்றது. படத்தின் கதை விமர்சகர்களால் பாராட்டப்பட்டது. நடிகர்கள் ரவி காலே, ரங்கயானா ரகு, தாரா, மாளவிகா அவினாஷ் ஆகியோரின் நடிப்பு , மற்றும் படத்தின் ஓளிப்பதிவு பணிகள் மற்றும் படத்தொகுப்பு ஆகியவையும் பாராட்டப்பட்டன. 2006–07 ஆண்டு கர்நாடக மாநில திரைப்பட விருதுகளில் இரண்டு விருதுகளாக — மூன்றாவது சிறந்த திரைப்படம் மற்றும் சிறந்த நடிகை (தாரா) ஆகியவற்றை பெற்றது. கொலையாளிகளுக்கு அடைக்கலம் கொடுக்கும் ரங்கநாத் பாத்திரத்தை சித்தரித்து நடித்த, ரகு சிறந்த துணை நடிகருக்கான விருது, 54 வது தென்னிந்திய பிலிம்பேர் விருதுகளில் வழங்கப்பட்டது. இந்தப் படம் கன்னடத்தில் எடுக்கப்பட்ட சிறந்த படங்களில் ஒன்றாக சில விமர்சகர்களால் கருதப்படுகிறது.

நடிகர்கள்
---------

* ரவி கலே சிவராசன்
* ரங்கயனா ரகு ரங்கநாத்
* மாளவிகா அஸ்வின் சுபா
* தாரா மிருதுளா
* அவினாஷ் கெம்பையா, காவல் துணை ஆணையர்
* நாசர் கார்திகேயன் காவல் துணை இன்ஸ்பெக்டர் ஜெனரல்
* சுரேஷ் ஹெப்ளிகார்
* உஷா பண்டாரி
* முனீர்
* சந்தீப்
* அசோக் ராவ்
* சம்பத் குமார்
* நவீன்
* மோகன் ராஜ்
* மஞ்சுநாத்
* பேங்க் ஜன்ரதன்
* பிரகாஷ் ராஜ் கதை சொல்லி

மேற்கோள்கள்
-----------

1. ↑  "The detoxifying effect". *The Hindu*. 7 July 2006. 8 July 2015 அன்று பார்க்கப்பட்டது. Italic or bold markup not allowed in: `|newspaper=` (உதவி)
2. ↑  "Karnataka State Film Awards 2006-07". kannadamoviesinfo.wordpress.com. 8 July 2015 அன்று பார்க்கப்பட்டது. Italic or bold markup not allowed in: `|publisher=` (உதவி)
3. ↑  "2007 Filmfare Awards South". awardsandwinners.com. 8 July 2015 அன்று பார்க்கப்பட்டது. Italic or bold markup not allowed in: `|publisher=` (உதவி)
4. ↑  "Cyanide: Deserves much applause". rediff.com. 10 July 2006. 8 July 2015 அன்று பார்க்கப்பட்டது. Italic or bold markup not allowed in: `|publisher=` (உதவி)
மனிசா சிரோத்ரா, பணியிடத்தில் இந்தியாவின் பெண்கள் பற்றிய குழு விவாதத்தில் 
**மனிசா சிரோத்ரா,** (பிறப்பு 1969) இந்தியாவின் சண்டிகரைச் சேர்ந்த பெண் வணிக நிர்வாகியாவார். மொய்லிஸ் இந்தியா நிறுவனத்தின் தலைமை செயல் அதிகாரியாக உள்ள இவர்,முப்பது ஆண்டுகளுக்கும் மேலாக முதலீட்டு வங்கியியல், நிதி மேலாண்மை, சந்தைப்படுத்தல் மற்றும் கடன் ஆதரவு போன்றவைகளில் அனுபவம் கொண்டுள்ளார், பரந்த அளவிலான வங்கி மற்றும் நிதி தொழில்களில் பரந்த எல்லை தாண்டிய நிபுணத்துவம் கொண்டுள்ளார். 2014 ஆம் ஆண்டில், பெங்களூரூவைச் தொழில்நுட்ப சேவை நிறுவனமான மைண்ட்ட்ரீ, உலகளாவிய சுயாதீன முதலீட்டு வங்கியான யுபிஎஸ் மற்றும் பார்க்லேஸ் டி ஸோட் வெட் இன் முதலீட்டு வங்கியின் இந்திய தலைமை நிர்வாக அதிகாரியாக இருந்த மனிசாவை அதன் இயக்குநர்களில் ஒருவராக நியமித்துள்ளது. சிரோத்ரா, புனித ஸ்டீபன் கல்லூரி, [[தில்லி|டெல்லி]]யில் பொருளாதாரத்தில் இளங்கலை பட்டம் பெற்றுள்ளார். மேலும் டெல்லி பொருளாதாரப் பள்ளியில் முதுகலைப் பட்ட படிப்பில் தங்கப் பதக்கத்தையும் பெற்றுள்ளார். 

மனிசாவின் தந்தை, யூகோ வங்கியின் தலைமைவராக இருந்துள்ளதால், வங்கி மற்றும் நிதி மேலாண்மைகளில் இவருக்கு ஈடுபாடும், ஆர்வமும் இருந்தது. எனவே 1998 ஆம் ஆண்டு யூபிஎஸ் வங்கியில் பணிக்கு சேர்ந்து2011 ஆம் ஆண்டு, நவம்பர் மாதம் அங்கிருந்து ராஜினாமா செய்வதற்கு முன்பாக வரை, அதன் இந்திய பிரிவிற்கு தலைவர் மற்றும் நிர்வாக இயக்குநராக பணியாற்றியுள்ளார். பல்வேறு தனியார் நிறுவன முதலீட்டுகளை கையாண்டு, கையகப்படுத்தி, மேலாண்மை செய்துள்ளார். அதன்மூலம், தி வால் ஸ்ட்ரீட் ஜேர்னல் பத்திரிகையில் 'கவனிக்கப்படவேண்டிய சிறந்த 50 உலகப் பெண்களில்' ஒருவராக பட்டியலிடப்பட்டுள்ளார். இலண்டன் பொருளியல் பள்ளியிலும்,பொருளாதாரத்தில் பட்டம் என இரட்டைப் பட்டம் பெற்ற மனிசா, தனது முதலீட்டு வங்கி வாழ்க்கையை லண்டனில் உள்ள ஏஎன்இசட் கிரைண்ட்லேஸ் என பெருநிறுவன வங்கியில், 1992 ஆம் ஆண்டு தொடங்கியுள்ளார். 1994 ஆம் ஆண்டு வரை அங்கு பணியாற்றின அவர், 1996 ஆம் ஆண்டு வரை, பார்க்லேஸ் வங்கியின் வட இந்திய செயல்பாடுகளுக்கு தலைவராக பணியாற்றியுள்ளார்.

மனிசா,  2010 ஆம் ஆண்டில், உலகப் பொருளாதார மன்றத்தால் வளரும் இளம் உலகத் தலைவராக கௌரவிக்கப்பட்டுள்ளார். மேலும்  2008 ஆம் ஆண்டில் ஃபோர்ப்ஸ் பத்திரிகையால் "ஆசியாவில் கவனிக்கப்படவேண்டிய பதினைந்து பெண்களில்" ஒருவராகவும், வருடாந்திர வால் ஸ்ட்ரீட் ஜர்னல் கணக்கெடுப்பில் "கவனிக்கப்படவேண்டிய  ஐம்பது பெண்களில்" ஒருவராகவும் பட்டியலிட்டுள்ளார்.  2007 ஆம் ஆண்டில் இருந்து தொடர்ந்து ஐந்து ஆண்டுகளாக பிசினஸ் டுடே பத்திரிகையில்  "இந்தியாவில் வணிகத்தில் மிகவும் சக்திவாய்ந்த இருபத்தைந்து பெண்கள்" என்ற பட்டியலிலும், 2014 ஆம் ஆண்டில் பார்ச்சூன் இந்தியாவின் "வணிகத்தில் ஐம்பது  சக்திவாய்ந்த பெண்கள்" என்ற பட்டியலிலும் இடம்பெற்றுள்ளார். 

மனிசா, தற்போது குளோபல் போர்டு ஆஃப் நாஸ்பர்ஸிலும் உறுப்பினராக பணியாற்றி வருகிறார். மேலும்  அசோக் லேலண்ட் மற்றும் மைண்ட்ஸ்பேஸ் பிசினஸ் பார்க்ஸ் ஆர்இஐடி போன்ற நிறுவனங்களில்,வாரிய உறுப்பினராகவும் இருந்து வருகிறார்.

மனிசா, டாய்ச் வங்கியின்(முதலீட்டு வங்கி) நிர்வாக இயக்குனரும் தலைவருமான சஞ்சய் அகர்வாலை மணந்துள்ளார்.

மேற்கோள்கள்
-----------

1. ↑  World Economic Forum (2017-10-06), *India's Women in the Workforce*, 2021-12-20 அன்று மூலம் பரணிடப்பட்டது, 2018-03-24 அன்று பார்க்கப்பட்டது
2. ↑  "மைண்ட்ட்ரீ, மனிஷா கிரோத்ராவை நிர்வாகக் குழு உறுப்பினராக இணைத்துக்கொள்கிறது".
3. ↑  "Life of Manisha Girota".
4. ↑  "Senior Leadership". *www.moelis.com*. 2015-12-23 அன்று மூலம் பரணிடப்பட்டது. 2015-12-23 அன்று பார்க்கப்பட்டது.
**கன்னௌசி** அல்லது **கனௌச்** அல்லது **கன்னோசி** (Kannauj) (இந்தி: कन्नौज), (formerly known in English as 'Cannodge'), வட இந்தியாவின், உத்தரப் பிரதேசம் மாநிலம், கன்னாஜ் மாவட்டத்தின் நிர்வாகத் தலைமையிடமாகவும், நகர் மன்றமாகவும் உள்ளது. பண்டைய பாஞ்சால நாட்டின் தென் பகுதிக்கு, கன்னோஜ் என்ற **கன்யாகுப்ஜம்** தலைநகராக இருந்தது. 
கன்னௌசி நகரத்தை தலைநகராகக் கொண்டு பேரரசர் ஹர்ஷவர்தனர் வட இந்தியாவை ஆண்டார். மேலும் பல வட இந்திய மன்னர்களின் அரசின் தலைநகராக கன்னௌசி விளங்கியது.

1018இல் கஜினி முகமது கன்னௌசி நகரை வென்றான். கஹாத்வால குலத்தை நிறுவிய சந்திர தேவ மன்னர், 1090இல் கன்னௌசியை தலைநகராக கொண்டு ஆட்சி செய்தார்.

இவனின் பேரன் கோவிந்தசந்திரன் கன்னோசியை உச்சியின் புகழுக்கு கொண்டு சென்றார். கோரி முகமது, 1193இல் கன்னோசியின் ஜெயச்சந்திரனை கொன்றான். தில்லி சுல்தான் இல்ட்டுமிஷ் கன்னோசியை வென்றதன் மூலம் கன்னோசியின் புகழ் வீழ்ந்தது.:21,32-33

அமைவிடம்
--------

கான்பூர் நகரத்திலிருந்து 80 கி. மீ தொலைவிலும், லக்னோ நகரத்திலிருந்து 120 தொலைவிலும், புதுதில்லியிலிருந்து 353 கி. மீ தொலைவிலும் அமைந்துள்ளது.

மக்கள் தொகை
-----------

25 நகராட்சி மன்ற உறுப்பினர்கள் கொண்ட கன்னோசி நகரத்தின், 2011-ஆம் மக்கள்தொகை கணக்கெடுப்பின் படி, மொத்த மக்கள்தொகை 84,862 ஆகும். அதில் ஆண்கள் 44,880 ஆகவும்; பெண்கள் 39,982 ஆகவும் உள்ளனர். ஆறு வயதிற்குட்பட்டோர் 11,881 ஆகவுள்ளனர். பாலின விகிதம் ஆயிரம் ஆண்களுக்கு 891 பெண்கள் வீதம் உள்ளனர். எழுத்தறிவு 71.92% ஆகவுள்ளது.

மேற்கோள்கள்
-----------

1. ↑  Rama Shankar Tripathi (1989). *History of Kanauj: To the Moslem Conquest*. Motilal Banarsidass Publ. பக். 2. ISBN 978-81-208-0404-3, ISBN 978-81-208-0404-3. .
2. ↑  Sen, S.N. 2013, A Textbook of Medieval Indian History, Delhi: Primus Books, ISBN 9789380607344
3. ↑  Kannauj Population Census 2011

* பரணிடப்பட்டது 2012-12-31 at the வந்தவழி இயந்திரம்

வெளி இணைப்புகள்
---------------

* District Kannauj Website
* 
* History of Kanauj: To the Moslem Conquest By Rama Shankar Tripathi
* PincodeDirectory.net பரணிடப்பட்டது 2016-03-04 at the வந்தவழி இயந்திரம்
**அனுமந்தீசுவரர் சுவாமி கோயில்**  என்பது தமிழ்நாட்டில் கிருஷ்ணகிரி மாவட்டம், அனுமந்தீர்த்தம் என்னும் ஊரில் அமைந்துள்ள ஒரு சிறிய அனுமான் கோயிலாகும்.

தலத்தின் சிறப்பு
----------------

பக்தர்கள் தீர்த்தகிரிசுவரர் கோயிலுக்கு செல்லும் முன்பாக இத்தீர்த்தத்தில் நீராடி இந்த அனுமனை வணங்கிய பின்னர் செல்லவேண்டும் என அனுமனுக்கு ராமன் வரம் அளித்துள்ளார் என்கின்றனர்.

கோயில்பற்றிய கதை
----------------

இலங்கையில் இராவணனுடன் இராமன் போரிட்டு ஏராளமான உயிர்கள் அழியக் காரணமாக இருந்ததால் இராமனுக்கு பிரம்மஹத்தி தோசம் பீடித்தது. அதைப்போக்க இராமன், இலட்சுமணன், சீதை ஆகியோர் தலயாத்திரையாக தாண்டகாவனம் (அரூர்) வரும் வழியில் வசிட்டரைச் சந்தித்தனர். அவர்களைப் பீடித்த பிரம்மஹத்தி தோசம் நீங்க தீர்த்த மலையில் உள்ள வடிவாம்பிகை உடனுறை தீர்த்தகிரீசுவரருக்கு அபிசேக ஆராதனை செய்து வழிபட்டவேண்டுமாறு கூறினார்.

அதன்படி இராமன் தீர்தகிரீசுவரரை வழிபடும் பொருட்டு சீதையை பார்வதி தீர்த்தத்தைக் (கௌரி தீர்த்தம்) கொண்டுவருமாறு அனுப்பினார். தீர்த்தம் கொண்டுவர தாமதம் ஆனதால் கங்கை தீர்த்தத்தைக் கொண்டுவர அனுமனுக்கு குறிப்பால் உணர்த்த அனுமனும் புறப்பட்டார். தீர்த்தங்களைக் கொண்டுவரச் சென்ற இருவரும் உரிய காலத்தில் வராத நிலையில், பூசைக்கு நேரமாவதை உணர்ந்த இராமன், வசிட்டரை வேண்டினார். வசிட்டரின் ஆலோசனையின்படி இலட்சுமணன் தன் வில்லில் இருந்து அம்பைச் செலுத்தி தீர்த்தமலையில் கங்கா தீர்த்தம், கௌரி தீர்த்தம் போன்ற தீர்த்தங்களை எழுந்தருள பணித்தார். இதையடுத்தி காவிரி, கௌதமி, சிந்து, நருமதை, மாத்த ஆறு, சோன நதி, வான கங்கைகளும் தீர்த்தமலை சிகரத்தில் மேகமாக வந்து முழங்கின. இந்த முழக்கங்கள் சிவனின் யோகத்துக்கு இடஞ்சலாக இருப்பதாக கருதி சிவகணங்களும் பூதகணங்களும் அவற்றை விரட்டியதால் அந்தப் புனித ஆறுகள் சிதறின. 

இதையடுத்து இராமன் பரமசிவனை மனமுருகி துதித்தார். உடனே மலைப் பாறைகளின் மீது தீர்த்தம் பெருகி வந்தது. இதையடுத்து இராமன் அத்தீர்த்தத்தை எடுத்து சிவனுக்கு அபிசேகம் செய்து வழிபட்டார். அனுமன் தீர்த்தம் கொண்டுவரும் வழியில் பூசை மணி ஒலிப்பதைக் கேட்டு தான் சரியான நேரத்தில் தீர்த்தத்துடன் வர இயலவில்லையே என வருந்தி, தீர்த்தத்தை தூக்கி எறித்தார். அனுமனின் செயலை அறிந்த இராமன் அனுமனினிடம் வருந்த வேண்டாம் நீ எறிந்த தீர்த்தத்தில் நீர் பெருகி ஆறாக பரிணமிக்கும். இது உன் பெயரிலேயே அனுமன்தீர்த்தம் என அழைக்கப்படும் என்றார். மேலும் இனிமேல் இந்த தீர்த்தமலையை தரிசிக்க வருபவர்கள், முதலில் இத்தீர்த்தத்தில் நீராடிவிட்டே, தீர்த்தமலையில் உள்ள தீர்த்தங்களில் நீராடவேண்டும் அப்போதே அவர்கள் தீர்த்தமலையில் நீராடிய பலனைப் பெறுவர் என்றார். இவ்வாறு தீர்த்தம் விழுந்த இடமே அனுமன் தீர்த்தம் என அழைக்கப்படுகிறது.

விழாக்கள்
---------

ஆடிப்பெருக்கு நாளில் தென்பெண்ணை ஆற்றில் நீராடி அனுமனை வழிபடுகின்றனர். அனுமன் ஜெயந்தி இங்கு சிறப்பாக கொண்டாடப்படுகிறது.

அமைவிடம்
--------

அனுமந்தீர்த்தமானது அரூரில் இருந்து சென்னை செல்லும் பாதையில் 18 கி.மீ தொலைவிலும், ஊத்தங்கரையில் இருந்து சேலம் செல்லும் வழியில் 10 கி.மீ. தொலைவிலும் அமைந்துள்ளது.

மேற்கோள்கள்
-----------

1. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 45-48.
பிரித்தானிய அருங்காட்சியகத்தில் உள்ள எட்விக் குவளை.
**எட்விக் கண்ணாடிக் குவளை** (Hedwig glass) என்பது, கிபி 10-12 ஆம் நூற்றாண்டுக் காலப் பகுதியில் மையக் கிழக்கில் அல்லது நோர்மன் சிசிலியில் தோன்றிய ஒருவகைக் கண்ணாடிக் குவளை ஆகும். இவ்வாறான மூன்று குவளைகளை வைத்திருந்தார் எனக் கருதப்படும் சிலேசிய இளவரசியான செயின்ட் எட்விக்கின் (1174–1245) பெயரைத் தழுவியே இக்குவளைக்குப் பெயரிடப்பட்டது. இது வரை முழுமையான 14 குவளைகளே இருப்பதாகத் தெரிய வருகிறது. இக்குவளை வகை தோன்றிய இடம் குறித்து எகிப்து, ஈரான், சிரியா என்பவற்றுக்கு இடையே சர்ச்சை நிலவுகிறது. இவை இசுலாமியத் தயாரிப்போ இல்லையோ இவற்றில் நிச்சயமாக இசுலாமியக் கண்ணாடிக் குவளைகளின் செல்வாக்கு உண்டு. முசுலிம் கைப்பணியாளர்களால் செய்யப்பட்டதாகக் கருதப்படும் இக் குவளைகளில் கிறித்தவப் படிமங்களைக் காணமுடிகிறது. இக்குவளைகள் ஏற்றுமதிக்காகச் செய்யப்பட்டதால் அல்லது கிறித்தவ வாடிக்கையாளர்களுக்காகச் செய்யப்பட்டதால் இப்படிமங்கள் இடம்பெற்று இருக்கக்கூடும். இக் குவளைகள் நோர்மன் சிசிலியில் 11 ஆம் நூற்றாண்டில் உருவாக்கப்பட்டவை என்னும் கருத்தை ரோசுமேரி லியார்க்கே என்பவர் தான் 2005 ஆம் ஆண்டில் எழுதிய நூலொன்றில் வெளியிட்டார். இக்கருத்துக்கு வல்லுனர்கள் மத்தியில் ஓரளவு ஆதரவு உண்டு.

வடிவமைப்பு
----------

இது வரை அறியப்பட்ட 14 குவளைகளுமே ஏறத்தாழ ஒரே வடிவம் கொண்டவை. தடிப்பான சுவர்களையும், நேரான பக்கங்களையும் கொண்ட இக் குவளைகளின் அடிப்பகுதியில் விளிம்புப் பட்டைகள் உள்ளன. இவை ஏறத்தாழ 14 சமீ உயரமும், 14 சமீ விட்டமும் கொண்டவை. ஒன்றைத் தவிர ஏனையவை எல்லாம் சில்லுவெட்டு முறையில் செய்யப்பட்ட அலங்கார வேலைப்பாடுகளோடு கூடியவை. இக் குவளைகள் புகைத்தன்மையான உலோக நிறம் உடையவை. சில பச்சை, மஞ்சள் சாயல்கள் கொண்ட கண்ணாடியால் ஆனவையாகக் காணப்படுகின்றன. அலங்கார வேலைப்பாடுகள் இரண்டு விதமான பாணிகளைச் சேர்ந்தவை. நான்கு குவளைகள் சமாரா பாணி "சி" இலிருந்து பெறப்பட்ட பண்பியல் வடிவ அலங்காரங்கள் கொண்டவை. எட்டுக் குவளைகளில் அலங்காரத்துக்கு சிங்கம், கழுகு, புற்றாவர வகைகள் அடங்கிய தாவர விலங்கு உருவங்கள் பயன்படுத்தப்பட்டு உள்ளன. 

இக்குவளைகள், நடுக் காலத்தில் ஆடம்பரப் பொருட்களுள் ஒன்றாகக் கருதப்பட்டதும், பாத்திமிய எகிப்தில் செய்யப்பட்டதுமான பாறைப் பளிங்குச் செதுக்குப் பாண்டங்களை முன்மாதிரியாகக் கொண்டு செய்யப்பட்டிருக்கக்கூடும். மேற்படி பாறைப் பளிங்குச் செதுக்குப் பாண்டங்கள் பெரும்பாலும் தேவாலயப் பொக்கிசங்களிடையே காணப்படுகின்றன. எடுத்துக்காட்டாக வெனிசின் புனித மார்க் பசிலிக்காவின் பொக்கிசங்களில் இப்பாண்டங்களும் உள்ளன.

குறிப்புகள்
-----------

1. ↑  Ettinghausen and Grabar 196-7
2. ↑  "Hedwig glass beaker "The British Museum". Britishmuseum.org. 1959-04-14. 2009-04-17 அன்று மூலம் பரணிடப்பட்டது. 2010-06-06 அன்று பார்க்கப்பட்டது.
3. ↑  "Search object details". British Museum. 2010-05-14. 2010-06-06 அன்று பார்க்கப்பட்டது.
4. ↑  "A History of the World – Object: Hedwig glass beaker". BBC. 2010-06-06 அன்று பார்க்கப்பட்டது.
5. ↑  Rosemarie Lierke, "The Hedwig Glasses", see further reading also.
*கூலம்பளவியல்'* என்பது ஒரு மின் பகுப்பாய்வு முறைகள் சார்ந்த பல நுட்பங்களின் தொகுப்புக்கு வழங்கும் பெயராகும். இம்முறையில் மின்னாற்பகுப்பு வினையின்போது நுகர்ந்த அல்லது உருவாக்கப்பட்ட, கூலம்பலகில் அளக்கப்பட்ட, மின்சாரத்தைக் கொண்டு வினையின்போது கடத்தப்பட்ட வினைபடு பொருளின் பொருண்மை அளக்கப்படுகிறது. சார்லசு-அகஸ்டின் டெ கூலும் அவர்களின் நினைவாக இவ்வியல் பெயரிடப்பட்டுள்ளது.

கூலம்பளத்தல் நுட்பங்களில் இரண்டு முறைகள் உள்ளன. அவை நிலைமின்னிலைக் கூலம்பளவியல், நிலைமின்னோட்டக் கூலம்பளவியல் என்பனவாகும். *நிலைமின்னிலைக் கூலம்பளவியல்*  வினையின்போது ஒரு மின்னிலை நிலைப்படுத்தியைப் பயன்படுத்தி மின்னிலை மாறாமல் பார்த்துக்கொள்கிறது. *நிலைமின்னோட்டக் கூலம்பளவியல்* , வினையின்போது ஒரு மின்னோட்ட நிலைப்படுத்தியைப் பயன்படுத்தி மின்னோட்ட்த்தை மாறாமல் பார்த்துக்கொள்கிறது.

நிலைமின்னிலைக் கூலம்பளவியல்
---------------------------

நிலைமின்னோட்ட கூலம்பளவியல்
--------------------------

பயன்பாடுகள்
-----------

### கார்ல் ஃபிழ்சர் வினை

முதன்மைக் கட்டுரை: கார்ல் ஃபிழ்சர் வினை
### படலத் தடிப்பைக் கண்டறிதல்

கூலம்பளவிகள்
------------

### மின்னனியல் கூலம்பளவி

மின்னனியல் கூலம்பளவி "தொகுப்பி"- வகைச் சுற்றமைப்பில் இயக்கமுறை மிகைப்பியைப் பயன்படுத்திப் பெறப்படுகிறது. The current passed through the resistor **R1**எனும் தடையத்தில் பாயும் மின்னோட்டம் அதில் மின்னிலை வீழ்ச்சியை ஏற்படுத்துகிறது. இவ்வீழ்ச்சி கொண்மித் தட்டில் அமைந்த இயக்கமுறை மிகைப்பியால் தொகுக்கப்படுகிறது; மின்னோட்டம் உயர, மின்னிலை வீழ்ச்சியும் கூடும். மின்னோட்டம் நிலையாக இருக்கவேண்டிய தேவையேதும் இல்லை. இத்திட்டத்தில் *V*out மதிப்பு, (*i*\**t*) எனும் கடந்த கூலம்பளவுக்கு நேர்விகித்த்தில் அமையும். தகுந்த *R*1 மதிப்பைத் தேர்வு செய்து கூலம்பளவியின் உணர்மை அல்லது உணர்திறனை (sensitivity) மாற்றலாம்.

### மின்வேதிக் கூலம்பளவிகள்

முதன்மைக் கட்டுரை: மின்னளவைமானி
மின்வேதி வினையைப் பொறுத்து கீழுள்ள மூவகைக் கூலம்பளவிகள் உள்ளன:

* செம்பு வோல்டாமானி
* இதள் (பாதரச) கூலம்பளவி
* ஃஓப்மன் வோல்டாமானி

"வோல்டாமானி" என்பது "கூலம்பளவி" யின் இணைபெயராகும்..

மேற்கோள்கள்
-----------

1. ↑  DeFord, Donald D. (1960). "Electroanalysis and Coulometric Analysis". *Analytical Chemistry* **32** (5): 31–37. doi:10.1021/ac60161a604.

நூல்தொகை
--------

* *Coulometry in Analytical Chemistry*. Amsterdam: Elsevier Science Ltd. 1968. பன்னாட்டுத் தரப்புத்தக எண்:0-08-012438-0.

வெளி இணைப்புகள்
---------------

* IUPAC Gold Book: coulometric detection method
* Coulometry at the University of Akron பரணிடப்பட்டது 2009-10-27 at the வந்தவழி இயந்திரம்
நடுக்காலம் மற்றும் மறுமலர்ச்சிக் காலங்களில் இத்தாலியக் கூலிப்படையின் தலைவன் (லியொனார்டோ டா வின்சியின் ஓவியம், 1480.
**கூலிப்படை** (*mercenary*) என்பது பணத்துக்கு போர் புரியும் ஒரு படை ஆகும். பொதுவாக கூலிப்படைக்கு அவர்கள் சண்டை போடும் எதிரிக்கு எதிராக தனிப்பட்ட பகையை கொண்டிருப்பதில்லை. இவர்கள் பொதுவாக சட்டத்திற்குப் புறம்பான வன்முறைச் செயல்களைச் செய்வர். செய்யும் குற்றத்தின் தீவிரத்தைப் பொறுத்து கூலியாகப் பணத்தை பெறுகின்றனர். இவர்கள் கும்பலாக குற்றச் செயல்களைச் செய்பவர்கள். இவர்கள் பெரும்பாலும் அரசியலைச் சார்ந்தவர்களுடன் மறைமுகத் தொடர்பு கொண்டிருப்பர்.

இலங்கையில் இலங்கை இராணுவம் கூலிப்படைகளை ஈழப்போரில் பயன்படுத்தியது.[] இந்தியாவில் தமிழ்நாடு மாநிலத்தில் 2016 ஆம் ஆண்டு காலகட்டத்தில் தென் மாவட்டங்களான திருநெல்வேலி, மதுரை போன்ற மாவட்டங்களில் இவர்களின் ஆதிக்கம் அதிகமாகியுள்ளது. 

திருவிளையாடற் புராணத்தில் **30ஆவது படலமான "மெய்காட்டிய படலம்"** பாடல்களில் குலபூடணபாண்டியனின் ஆட்சியில் 

"கொங்கர் குரு நாடர் கங்கர் கருநாடர் அங்கர் ஆரியர்கள் வங்கர் மாளவர்கள் குலிங்கர் கொங்கணர்கள் தெலுங்கர் சிங்களர்கள் கலிங்கர் கவுடத்தர் முதலான அண்டை நாட்டினரும், மேலும், காஞ்சி நாகரிகம் (சோழர் நாகரிகம்) உடையவர்களான கொல்லர் கூர்ச்சர்கள் பல்லவர் பப்பரர்கள் வில்லர் விதேகர் கடாரர் கேகயர்கள் மராடர் முதலான பல்வேறு அண்டைநாட்டினர் கூலிப்படையாகப் பணியாற்றினர் என்ற குறிப்பு உள்ளது.

மேற்கோள்கள்
-----------

1. ↑  தென் மாவட்டங்களில் கூலிப்படை ஆதிக்கம் அதிகரிப்பு: உ.வாசுகி திடுக்கிடும் தகவல் தி இந்து தமிழ் 21 மார்ச் 2016
2. ↑  "திருவிளையாடற் புராணம் - மாயப் பசுவை வதைத்த படலம் முதல் உலவாக்கோட்டை அருளிய படலம் வரை". *shaivam.org*. 2019-07-23 அன்று பார்க்கப்பட்டது.
கூலி, விலை, இலாபம் நூலின் அட்டை
**கூலி, விலை, இலாபம்** (Wages, Price and Profit) என்பது, 1865 ஆம் ஆண்டு யூன் மாதம் சர்வதேசத் தொழிலாளர் சங்கப் பொதுக் கவுன்சிலின் கூட்டங்களில் கார்ல் மார்க்சினால் வழங்கப்பட்ட பேச்சின் உரைவடிவம் ஆகும். இது 1865 ஆம் ஆண்டு மே மாத இறுதிப் பகுதிக்கும் சூன் 27 இற்கும் இடையில் எழுத்தாக்கம் செய்யப்பட்டது.

இது கார்ல் மார்க்சின் பொருளாதாரக் கொள்கைகளின் அடிப்படைகளை விளக்குகிறது. இது, அக்காலத்தில் கார்ல் மார்க்சு எழுதிக்கொண்டிருந்த அவரது பொருளாதாரக் கொள்கைகளை விளக்கும் *மூலதனம்* என்னும் விரிவான நூலின் முதல் தொகுதியின் சுருக்கம் எனலாம். மார்க்சின் வாழ்க்கைக் காலத்திலோ அல்லது அவரது நூல்களில் பெரும்பாலானவற்றை வெளியிட்ட ஏங்கெல்சின் காலத்திலோ இப்பேச்சு அச்சில் வெளிவரவில்லை. ஏங்கெல்சு இறந்த பின்னர் மார்க்சின் ஆவணங்களிடையே இதன் கையெழுத்துப் படியும் காணப்பட்டது. இதை மார்க்சின் மகளான எலீனர் அவெலிங் முதன் முதலில் 1898 இல் வெளியிட்டார். ஆங்கிலப் பதிப்பு *பெறுமானம், விலை, இலாபம்* *(Value, Price and Profit)* என்னும் தலைப்பில் வெளியானது. ஆனால், அதன் செருமன் மொழிபெயர்ப்பு கூலி, விலை, இலாபம் (Wages, Price and Profit) என்னும் தலைப்பில் வெளியானது. செருமன் தலைப்பைப் பின்பற்றியே தமிழ் மொழிபெயர்ப்புக்கும் பெயரிடப்பட்டது.

நூற்பொருள்
----------

முதலாளித்துவப் பொருளாதார முறைமையில் கூலி, மிகை மதிப்பு போன்ற கருத்துருக்களை இந்தப் பேச்சில் விளக்கும் கார்ல் மார்க்சு, தொழிலாளர் வகுப்பினரின் நலன்களும், பூர்சுவா வகுப்பினரின் நலன்களும் எவ்வாறு ஒன்றுக்கொன்று எதிரானவையாக இருக்கின்றன என்பதையும் விளக்குகிறார்.

மார்க்சின் இந்தப் பேச்சு இரண்டு பகுதிகளாகப் பிரிக்கப்படலாம். முதலாவது, வெஸ்டனை விமர்சிக்கும் அதேவேளை கூலிக்கான மொத்த நிதி ஒரு மாறிலி என்னும் கருத்தை அடிப்படையாகக் கொண்ட கூலி நிதிக் கோட்பாட்டையும் கடுமையாகச் சாடுகிறது. இரண்டாவது பகுதியில், பெறுமானக் கோட்பாடு, மிகைப் பெறுமானக் கோட்பாடு ஆகியவற்றை விளக்குவதுடன், அவற்றின் விளைவுகளையும் விளக்குகிறது.

உள்ளடக்கம்
----------

இது முதன் முதலில் பதிப்பிக்கப்பட்டபோதே துணைத் தலைப்புக்கள் வழங்கப்பட்டதாகத் தெரிகிறது. இத் துணைத் தலைப்புக்கள் வருமாறு:

முன்குறிப்புக்கள்

1. உற்பத்தியும் கூலியும்
2. உற்பத்தி, கூலி, இலாபம்
3. கூலியும் நாணயமும்
4. சப்ளையும் கிராக்கியும்
5. கூலியும் விலைகளும்
6. மதிப்பும் உழைப்பும்
7. உழைக்கும் சக்தி
8. உபரி மதிப்பை உற்பத்தி செய்தல்
9. உழைப்பின் மதிப்பு
10. பண்டத்தை அதன் மதிப்பில் விற்பதால் இலாபம் கிடைக்கிறது
11. உபரி மதிப்பு பிரிவினையாகும் பற்பல பங்குகள்
12. இலாபம், கூலி, விலைகள் இவற்றின் பொது விகிதாச்சாரம்
13. கூலி உயர்வுக்காகவோ அல்லது அது குறைக்கப்படுவதை எதிர்த்தோ நடந்த முயற்சிகளின் முக்கிய சம்பவங்கள்
14. மூலதனத்துக்கும் உழைப்பிற்கும் இடையிலுள்ள போராட்டமும் அதன் விளைவுகளும்

சான்றுகள்
---------

1. 1 2 3  "Value, Price and Profit". *marxists.org*. 11 August 2014 அன்று பார்க்கப்பட்டது.
2. ↑  மார்க்ஸ், கார்ல். கூலி, விலை, இலாபம் (மொழிபெயர்ப்பு), முன்னேற்றப் பதிப்பகம், மாஸ்கோ. பக். 2.

உசாத்துணைகள்
------------

* மார்க்ஸ், கார்ல். கூலி, விலை, இலாபம் (மொழிபெயர்ப்பு), முன்னேற்றப் பதிப்பகம், மாஸ்கோ.
```
                             **உதட்டுப் புற்றுநோய்( cancer of the lip )**
```

இந்நோய் உதடுகளில் தோன்றுகிறது.இந்நோய் கழுத்து மற்றும் தலைப்பகுதி புற்றுடன் சேர்த்தே ஆராயப்படுகிறது.

**காரணம்**- தொடர்ந்து அதிக நேரம் சூரிய ஒளியில் இருப்பது,புகையிலையயினை நிரம்ப்ப் பயன்படுத்துவது,மிகை மதுப் பழக்கம்,மனித பாப்பிலோமா வைரசு,ஆண்களாக 40 வயதைத் தாண்டி இருப்பதும் நோய் வர காரணங்களாகும்.வாய் புற்றில் 15% வரை உதட்டுப் புற்றாக உள்ளது.எனவே இது அரிதாக க்காணப்படும் நோய் அன்று.
**மருத்துவம்-**
தொடக்க நிலையில் நொய் வெளியே தெரிவதில்லை.உதட்டில் ஆறாத புண் இருப்பதே ஓர் அறிகுறியாகும்.பெரும்பாலும் கீழ் உதட்டில்தான் நோய் காணப்படுகிறது.தட்டை உயிரணுக்களால் ஆனது.தொடக்க நிலையில் கண்டு கொண்டால் முழு குணம் பெறலாம்.அறுவை மருத்துவமும் கதிர் மருத்துவமும் நல்ல பயனைக் கொடுக்கின்றன.நோய் முற்றிய நிலையில் கூடவே வேதி மருந்துகளும் கொடுக்கப்படுகின்றன.
நோய் பெரிதாக வளர்ந்து உடலின் செயல்பாடுகளில்சிக்கல் தோன்றும் போதுஅவசரச் சிகிச்சைத் தேவைப்படலாம்.இது குறைந்த அளவே.வேதி மருந்துகள் குருதி வெள்ளை அணுக்களை வெகுவாகக் குறைக்கலாம்.இதன் காரணமாக தொற்றுநோய் ஏற்பட வாய்ப்புகள் அதிகம்.இந்நிலையில் மருத்துவரின் கவனிப்புக் கட்டாயம் தேவை.இந்நிலையில் 101 டிகிரி உடல் வெப்பநிலை இருக்கும்.இரத்தம் வடிதல்,நினைவாற்றலில் சரிவு,விரைந்த இதயத் துடிப்பு,தளர்ச்சிமுதலிய அறிகுறிகள் இருக்கும்.அதிக கவனம் தேவைப்படும்.
எளிதாக உணவு உண்ண முடியாத நிலையும் நீர் அருந்த முடியாத நிலையும் ஏற்படலாம்.சீழ் வடிதல்,எளிதில் இரத்தம் வடிதல்,உதட்டில் கட்டி போன்றவை நோய் மிகவும் முற்றிய நிலையினைக் காட்டும்.உதடு கட்டியாகவும் நிறம் மாறியும் இருக்கும்.
பிற உறுப்புகளில் தோன்றும் புற்று அரிதாகவே உதட்டில் பரவும்.
ஆரம்ப நிலையில் 100% அறுவை மருத்துவமே நல்ல பலனைக் கொடுக்கிறது.
புற்றுநோய் மருத்துவரைக் கண்டு உங்கள் நோய்பற்றி கலந்து உரையாடினால் நோய்பற்றிய தெளிவும் நல்ல பயனும் கிடைக்கும்.

  

  

பார்வை-சாலியர் குரல் இதழ்
**உண்மை வடக்கு** என்பது, புவியின் மேற்பரப்பு வழியே புவியியல் வடமுனையை நோக்கிய திசை ஆகும். உண்மை வடக்கு, காந்த வடக்கு, வலையமைப்பு வடக்கு என்பவற்றினின்றும் வேறானது. காந்தவடக்கு காந்த வடமுனையை நோக்கிய திசையாகும். காந்தத் திசைகாட்டி காட்டும் திசை இதுவேயாகும். வலையமைப்பு வடக்கு என்பது, நிலப்பட எறியத்தில் காட்டப்படும் வடக்கு நோக்கிய கோடுகள் வழியேயான திசையாகும்.

உண்மை வடக்குத் திசை விண்ணில், வட விண்முனையால் குறிக்கப்படும். பெரும்பாலான நடைமுறை நோக்கங்களுக்கு துருவ விண்மீனை நோக்கிய திசையே இத் திசையாகும். எனினும், புவியின் அச்சுத் திசைமாற்றம் காரணமாக உண்மை வடக்கு ஒரு வில்வடிவத்தில் சுழல்கிறது. இந்த ஒழுக்கு முழுமை அடைய ஏறத்தாழ 25,000 ஆண்டுகள் செல்லும். 2102 ஆம் ஆண்டில், துருவ விண்மீன், விண் வடமுனைக்கு மிகக் குறுகிய தூரத்தில் வரும் எனக் கணிக்கப்பட்டுள்ளது.

ஐக்கிய அமெரிக்க நிலவியல் அளவையகத்தாலும், ஐக்கிய அமெரிக்கப் படைத்துறையாலும் வெளியிடப்படும் நிலப்படங்களில், உண்மை வடக்கு ஐந்துமுனை விண்மீன் வடிவத்தில் முடிவடையும் கோடொன்றினால் குறிக்கப்படுகின்றது. ஐக்கிய இராச்சியப் படைத்துறை அளவையகம் வெளியிடும் நிலப்படங்களில் மூன்று வகை வடக்கையும் வேறுபடுத்திக் காட்டும் சிறிய வரைபடம் ஒன்று ஓரிடத்தில் காணப்படும்.